Uznesenie Všeobecného súdu (siedma komora) z 22. novembra 2018 – Daico International/EUIPO – American Franchise Marketing (RoB)
(vec T‑356/17)
„Ochranná známka Európskej únie – Konanie o vyhlásenie neplatnosti – Slovná ochranná známka RoB – Vyhlásenie neplatnosti – Článok 75 nariadenia (ES) č. 207/2009 [teraz článok 94 nariadenia (EÚ) 2017/1001] – Pravidlo 62 ods. 3 nariadenia (ES) č. 2868/95 [teraz článok 58 ods. 3 nariadenia (EÚ) 2018/625] – Žaloba zjavne bez právneho základu“
1.      Ochranná známka Európskej únie – Rozhodnutia Úradu – Rešpektovanie práva na obhajobu – Dosah zásady
(nariadenie Rady č. 207/2009, článok 75 druhá veta)
(pozri bod 20)
2.      Ochranná známka Európskej únie – Procesné ustanovenia – Konanie vo veci zrušenia – Skutočnosti a dôkazy nepredložené v lehote stanovenej na tento účel – Zohľadnenie – Voľná úvaha odvolacieho senátu
[nariadenie Rady č. 207/2009, článok 51 ods. 1 písm. a) a článok 76 ods. 2; nariadenie Komisie č. 2868/95, článok 1 pravidlo 40 ods. 5]
(pozri bod 23)
3.      Ochranná známka Európskej únie – Procesné ustanovenia – Doručovanie – Doručenie doporučeným listom – Výpočet lehôt – Deň prevzatia
(nariadenie Komisie č. 2868/95, článok 1 pravidlo 61 ods. 2 a pravidlo 62 ods. 3)
(pozri body 31, 32, 37)
Predmet
Žaloba podaná proti rozhodnutiu druhého odvolacieho senátu EUIPO z 21. marca 2017 (vec R 1407/2016‑2) týkajúcemu sa konania o vyhlásenie neplatnosti medzi American Franchise Marketing a Daico International
Výrok
1.
Žaloba sa zamieta.
2.
Daico International BV je povinná nahradiť trovy konania.